SPRÁVA ZO ZAHRANIČNEJ PRACOVNEJ CESTY 
č. 61 / 2015

1.  Účastník ZPC:
Daniel Straka, Mgr. 
Sekcia podpory vedy; Odbor medzinárodnej spolupráce; Styčná kancelária SR pre výskum a vývoj v Bruseli (SLORD),
Centrum vedecko-technických informácií SR, Lamačská cesta 8/A, 811 04 Bratislava,
Vedúci styčnej kancelárie SR pre výskum a vývoj v Bruseli, 
Jazyky: anglický, francúzsky.

2.  Zahraničná pracovná cesta:
Belgické kráľovstvo, Brusel,
1.3.2015 - 31.3.2015 (prerušenie 25. 3. 2015 (19:25) – 30. 3. 2015 (12:10)),
Styčná kancelária SR pre výskum a vývoj v Bruseli / Slovak Liaison Office for Research and Development, Rue du Trȏne 60, 1050 Brussels, Belgium

3.  Rámcový program pobytu:
Program pobytu sa aj v mesiaci marec roku 2015 riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity, ktoré som v rámci pobytu uskutočňoval. Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to v rátane dátumov, časov, miesta konania a informácií o stretnutia. 

1.	Podpora zapájania sa do medzinárodných projektov a pri ich implementácii
V priebehu marca som riešil predovšetkým konzultácie v oblasti výzvy Twinning a SME Instrument.
Úspešných slovenských koordinátorov vo výzve Teaming som informoval, že EK musí dodržiavať termíny na podpis zmlúv, a teda nebude môcť ísť nad rámec 3 mesiacov vedúcim k podpisu zmlúv. Spätná reakcia bola pozitívna a žiadny z koordinátorov neindikoval takéto problémy. 
Zároveň som uskutočnil viacero osobných stretnutí, telefonických a skype rozhovorov ohľadom aktuálnych a pripravovaných výziev. Podrobné informácie sú uvedené v časti 4 tejto správy. 
V marci som sa zúčastnil IGLO Core, ktoré sa koná každý prvý utorok v mesiaci a stretávajú sa tu vedúci styčných kancelárií. Tiež som sa zúčastnil IGLO Open, ktorého témou bola EFSI (zápis je zverejnený na webe SLORD a dostupný všetkým záujemcom). Tiež som sa zúčastnil na zasadnutiach pracovných skupín IGLO – ERC, ESIF a Implementácia (zápisy sú zverejnené na webe SLORD). 
V marci som sa tiež zúčastnil na rokovaní dvoch programových výborov – SCPC a ERC. Rovnako som sa zúčastnil pre-meetingu SCPC, na ktorom sa diskutovala spoločná stratégie ČŠ vo vzťahu k EK, a to najmä vzhľadom na pripravovaný WP a jeho zameranie. Diskutovaná bola tiež problematika SME Instrumentu. 
V marci som sa tiež zúčastnil stretnutia zástupcov Slovákov pôsobiacich v Bruseli s prezidentom Slovenskej republiky Andrejom Kiskom. Pán prezident na stretnutí zdôraznil potrebu úzkej spolupráce, a to najmä počas predsedníctva SR v Rade EÚ v druhej polovici roku 2016. 

2.	Informovanie a školenia
Prevádzkovanie informačného portálu
Webová stránka SLORD zaznamenala v marci 1 609 unikátnych návštevníkov, ktorý sa stránku zobrazili 6 956 krát. Komplexnejšie informácie je možné si pozrieť na grafe nižšie.  

Informácie z podujatí uskutočnených v Bruseli sú priebežne uverejňované v časti Aktuality na webe SLORD. 16. marca 2015 bol zaslaný registrovaným záujemcom SLORD Newsletter. Detailný prehľad o číslach je uvedený nižšie.

Facebookový profil dosiahol 165 likov.
Stáže SLORD
V marci ukončila svoju stáž v SLORD Lenka Múdra, ktorá u nás pôsobila od januára 2015. 
Organizácia konferencií, seminárov a workshopov v Bruseli a na Slovensku
V marci som sa zapojil do prípravy viacerých konferencií. 
19. marca 2015 sa konala prezentácia H2020 v SARIO. Viac informácií je možné nájsť tu: http://slord.sk/sk/podujatia-slord/informacny-den-pre-male-a-stredne-podniky-organizovany-s-agenturou-sario.html?page_id=2063. 
20. marca 2015 sa konal Informačný deň COST v Bratislave. Viac informácií je možné nájsť tu: http://slord.sk/sk/podujatia-slord/cost-info-day.html?page_id=2019. 
V marci tiež prebiehali prípravy V4 konferencie, ktorá sa bude konať v rámci slovenského predsedníctva vo V4 a bude zameraná na Secure data. Prebehli dve stretnutia zo zástupcami ostatných styčných kancelárií V4. 
Zároveň prebiehali prípravy konferencie zameranej na prezentáciu inteligentnej a zelenej dopravy na Slovensku s plánovaným termínom v júni 2015.
SLORD bude organizovať 14. apríla 2015 IGLO Core a IGLO Open. V tejto súvislosti som zabezpečoval rečníka na IGLO Open. To bude zamerané na výskumnú a inovačnú dimenziu Energetickej únie a prezentovať na ňom bude Manuel Szapiro z kabinetu podpredsedu EK Maroša Šefčoviča. 

3.	Prezentácia a popularizácia slovenského výskumu a inovácií
V priebehu marca som sa tiež podieľal na zabezpečení účasti slovenského experta na IGLO Spring Reception, ktorá bude zameraná na prepojenie ERA a EHEA.

4.	Prevádzka SLORD
V marci prebiehali činnosti smerujúce k finálnemu podpisu nájomnej zmluvy na nové priestory, a to na Rue Luxembourg 3. 

4.	Stručný priebeh rokovaní, resp.  študijného pobytu:
Pre lepšie prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, workshopy, podujatia
Marec 2015	
Dátum	Čas	Miesto	Účastník (SLORD)	Účastníci	Podujatie	
3.3.2015	9:00-11:30	CLORA	Daniel Straka	Vedúci styčných kancelárií	IGLO Core	
3.3.2015	11:30-12:30	CLORA	Daniel Straka; Terézia Lesayová	 	IGLO Open "Európsky fond pre strategické investície"	
3.3.2015	17:30-20:00	Stále zastúpenie SR pri EÚ	Daniel Straka	Zástupcovia Slovákov pôsobiacich v Bruseli	Stretnutie s prezidentom SR Andrejom Kiskom	
4.3.2015	11:00-13:00	SOST, Rue du Trône 62	Daniel Straka, Lenka Múdra	 	IGLO ERC WG	
4.3.2015	15:00-17:00	NethER	Daniel Straka, Lenka Múdra	 	IGLO WG on ESIF	
4.3.2015	18:00-21:00	Rue Belliard 60	Daniel Straka, Lenka Múdra	 	Helmholtz annual event | „Is our energy future decentralised? - Research for a new systematic approach"	
5.3.2015	12:00-14:00	Rue Belliard 60	Daniel Straka	 	Public R&D Support in Times of Fiscal Consolidation	
12.3.2015	9:00-16:30	Rue du Trône 98	Daniel Straka, Lenka Múdra	 	EIT training programme for potential KIC applicants	
12.3.2015	10:30-12:00	Rue du Trône 98	Daniel Straka	 	IGLO Implementation WG	
13.3.2015	14:00-17:00	Rue Froissart, Brussels	Daniel Straka	 	Programový výbor ERC	
16.3.2015	14:30-17:00	Rue du Trône 98	Daniel Straka, Lenka Múdra, Terézia Lesayová	 	Představení metody a výsledků občanské konzultace o udržitelné spotřebě v ČR	
17.3.2015	10:00-16:00	DG Research&Innovation	Daniel Straka	 	ERAC WORKSHOP 'R&I ASPECTS OF THE EUROPEAN SEMESTER 2015'	
19.3.2015	18:00-20:30	Boulevard du Régent 5	Daniel Straka	Členova SC PC	Pre-meeting SCPC	
20.3.2015	9:00-16:00	Rue Froissart, Brussels	Daniel Straka	 	Programový výbor SCPC	
23.3.2015	17:30-19:00	SZ SR pri EÚ	Daniel Straka	 	Debrífing zo Summitu EÚ	

Stretnutia
Marec 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
5.3.2015	9:00-10:00	CZELO	Daniel Straka; Pavol Sabela	CZELO, Polsca, HunOR	V4 konferencia k Cyber security	Zameranie konferencie
Účastníci
Návrh programu	
5.3.2015	16:30-17:30	Place Luxembourg	Daniel Straka; Pavol Sabela	Evelyn Smith (Enterprise Ireland)	Nastavenie podpory H2020 s dôrazom na SME v Írsku	Podpora účasti v H2020
Podpora SME
Spolupráca medzi aktérmi	
10.3.2015	12:30-13:30	Rue de la Loi 75	Daniel Straka	Štefan Mihina (GR, Národné poľnohospodárske a potravinárske centrum)	H2020	Zapojenie do výzvy Twinning
Konferencie počas SK Pres	
11.3.2015	13:00-14:00	Rue Froissart, Brussels	Daniel Straka	Peter Beňo	H2020	Aktuálny vývoj účasti SR v H2020
Pravidlá účasti	
17.3.2015	9:00-9:45	Place du Luxembourg	Daniel Straka, Terézia Lesayová	Zástupkyne SPU v Nitre	H2020	Pravidlá účasti
Aktuálne výzvy
COST	
18.3.2015	10:00-11:00	Place du Luxembourg	Daniel Straka	Zita Izakovičová, Július Oszlányi (Úsav krajinnej ekológie SAV)	H2020 a Dunajská stratégie	Aktuálny vývoj v H2020
Pripravované výzvy
Dunajská stratégia a prepojenie na H2020	
18.3.2015	11:15-12:00	SZ SR pri EÚ	Daniel Straka	Dušan Šándor (SZ SR pri EÚ); zástupcovia KIC Innoenergy	EFSI a dopad na EIT	 	
18.3.2015	16:30-17:30	Square Marie-Louise 2	Daniel Straka	Zástupcovia regiónu Lodzkie (PL)	Podpora SME a Start-upov	 	
19.3.2015	12:00-13:00	Covent Garden	Daniel Straka	Peter Samuely, Vladimír Bužek (SAV)	H2020	Twinning
ERC
Komplementarita medzi EŠIF a H2020	
19.3.2015	17:00-18:00	Rue de la Loi	Daniel Straka	Patrik Helmich	Strategic Configuration PC	 	
23.3.2015	16:30-17:00	Skype call	Daniel Straka	Jozef Bocko (TUKE)	H2020	Twinning
Aktuálne výzvy	
25.3.2015	10:00-11:00	CZELO	Daniel Straka; Pavol Sabela	CZELO, Polsca, HunOR	V4 konferencia k Cyber security	Zameranie konferencie
Účastníci
Návrh programu	
25.3.2015	13:00-14:00	Rue Froissart, Brussels	Daniel Straka	Alexandra Bitušíková	H2020	Aktuálny vývoj v CH6
Konferencie počas SK Pres
Účasť na IGLO Spring Reception	
26.3.2015	10:00-11:00	CVTI SR	Daniel Straka	Ľubomír Bilský, Anna Janušová	SLORD	Aktuálny vývoj pri sťahovaní
Personálne otázky	
26.3.2015	14:00-15:00	MŠVVaŠ SR	Daniel Straka	Matej Šiškovič (riaditeľ IVP)	Štatistiky	Účasť SR v H2020 a FP7
Štatistické ukazovatele výkonnosti
Vzájomná spolupráca	
26.3.2015	15:00-16:00	MŠVVaŠ SR	Daniel Straka	Diana Demková	SLORD	Aktuálny vývoj
Vzájomná spolupráca	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:

1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto budú zverejňované na webe SLORD. Tieto informácie budú tiež pravidelne posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení do projektov cielene, a to podľa indikovaného záujmu zaregistrovaných výskumníkov. 
Vzhľadom na presťahovanie SLORD do nových priestorov, ktoré začneme využívať od 1. apríla 2015 bude potrebné informovať záujemcov (univerzity, SAV, firmy a pod.) o možnostiach využívania priestorov na stretnutia a rokovania. Zároveň tiež bude potrebné informovať národných delegátov a NCP o možnostiach organizácie pre-meetingov v priestoroch, ktorými SLORD disponuje. 
Podpora kvalitného networkingu bude prebiehať aj prostredníctvom podujatia, ktoré sa bude organizovať pri príležitosti presťahovanie do nových priestoroch. V budove má svoje sídlo množstvo regiónov, 2 styčné kancelárie a ďalšie záujmové združenia (napr. ERRIN).
Naďalej bude treba poskytovať pomoc a podporu pri riešení problémov vyskytujúcich sa v projektoch, ako aj pri procese, ktorý vedie k podpisu zmlúv (napr. Teaming for Excellence).
Veľmi pozitívne ohlasy sme získali od účastníkov COST Info Day, ktorý sa konal 20. marca 2015 v Bratislave. Bude potrebné pokračovať v informovaní a podpore slovenských účastníkov aj v tomto nástroji. 

2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
SLORD je aktuálne v procese prípravy viacerých podujatí. 14. apríla 2015 budeme organizovať IGLO Core a IGLO Open zamerané na výskumnú a inovačné dimenziu Energetickej únie. Pozvaným rečníkom je Manuel Szapiro z kabinetu podpredsedu EK Maroša Šefčoviča. Zároveň bude potrebné pokračovať v kvalitnej príprave V4 konferencie zameranej na Secure Data. 
V apríli príde tiež k výmene stážistov. Bude potrebné kvalitne zaučiť novú stážistku, ktorá bude v SLORD pôsobiť do konca júna 2015. Zároveň bude tiež potrebné začať s výberom stážistov na roky 2015/2016. Mali by sme osloviť jednotlivé univerzity a SAV. 

3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. V súčasnosti máme rozpracované účasti slovenských expertov na IGLO Spring Reception a WIRE conference. 

4.	Prevádzka SLORD
Zároveň dokončiť proces presťahovania SLORD do nových priestorov na Rue Luxembourg, a to tak po odbornej, ako aj administratívnej stránke. Rovnako bude tiež potrebné zabezpečiť dodatočné vybavenie v nových priestoroch. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiáli z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete
Áno

Správu vypracoval: Daniel Straka	                                                  
Dátum: 10. apríla 2015
								
Správu schválil:  prof. RNDr. Ján TURŇA, CSc., generálny riaditeľ  ......................................